armvectores/hy_wikipedia_2023 huggingface dataset:
(7076) 1980 UC

(7076) 1980 UC, աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 30-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,149665 ա. մ., առավելագույնը մոտենում է 2,4754 ա. մ. հեռավորության վրա և հեռանում 3,824 ա. մ.։ Արեգակի շուրջ մեկ ամբողջական պտույտ է կատարում 2041,71 երկրային օրվա ընթացքում, իր ուղեծրով շարժվելով միջինում 0,176322 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7076) 1980 UC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշովատի

Վիշովատի (ուկրաիներեն՝ Вишоватий), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Վիշովատի գյուղում բնակվում էր 1 803 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյուսիսային Կորեայի Օլիմպիական կոմիտե

Հյուսիսային Կորեայի Օլիմպիական կոմիտե (կոր.՝ 조선민주주의인민공화국 올림픽 위원회), Հյուսիսային Կորեայի ազգային օլիմպիական կոմիտե։ Հիմնադրվել է 1953 թվականին։ Դարձել է ՄՕԿ-ի անդամ 1957 թվականին։ Գրասենյակը գտնվում է Փհենյանում։ Հանդիսանում է ՄՕԿ-ի, ՕՍԱ-ի և մի շարք այլ կազմակերպությունների անդամ։


== Տես նաև ==
Հյուսիսային Կորեան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Կատարիշ

Կատարիշ (ռուս.՝ Катарыш, բաշկիրերեն՝ Ҡатарыш), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրիոն (այլ կիրառումներ)

Օրիոն եզրույթի կիրառությունները․

Հայկ (համաստեղություն)
Օրիոն (տիեզերական աստղադիտարան)
Օրիոն (ԱԹՍ), ռուսական անօդաչու թռչող սարք։
Թարսիս նահանգ

Թարսիս նահանգ (Tharsis), Թարսիս, Մարսի շրջան, որը իրենից ներկայացնում է հսկայական հրաբխային սարավանդ, որը գտնվում է Մարիների հովիտներից արևմուտք, հասարակածի շրջանում։
Այս շրջանում առանձնացնում են Թարսիսի գմբեթը կամ սարահարթը (Tharsis Bulge), ինչպես նաև Թարսիսի իջվածքը, որը մասնակիորեն շրջապատում է գմբեթը։ Բարձրությունների տարբերությունը, հաշվի չառնելով հրաբուխների բարձրությունը, կազմում է 10 կմ։ Ամբողջ սարավանդի մակերեսը կազմում է 30 միլիոն կմ²։ Ենթադրվում է, որ Թարսիսը առաջացել է մագմայի բարձրացման հետևանքով (mantle plume)։
Թարսիսի նահանգում է գտնվում Արեգակնային համակարգում ամենամեծ հրաբուխները (հանգած)՝ Օլիմպոս լեռը, Ասկրիաուս լեռը, Սիրամարգի լեռը, Արսիա լեռը, բոլորը միասին նրանք հայտնի են նաև, որպես «Թարսիսի լեռներ»։ Այստեղ է գտնվում նաև յուրահատուկ վահանաձև հրաբուխ Ալբան։ Ամենայն հավանականությամբ, այն ժայթքել է չափազանց հեղհեղուկ լավա, որը լայնորեն տարածվել է և ձևավորել ոչ թե լեռ, այլ «վահանաձև» բարձրավանդակ փոքր թեքությամբ ստորոտներով։
Թարսիսի գմբեթը, իր հսկայական չափերի շնորհիվ, ունի զգալի ազդեցություն ամբողջ Մարսի երկրաբանության վրա։ Մոլորակի հակադարձ կողմում տեղակայված է ավելի փոքր գմբեթ՝ Արաբիան, որը կարող էր առաջանալ Թարսիսի գրավիտացիոն ազդեցության հետևանքով (այնպես, ինչպես Լուսնի ազդեցությունը հանգեցնում է Երկրի հակառակ կողմում մակընթացությունների)։ Թարսիսի նահանգում տեղի ունեցած մագմայի հսկայական քանակների ելքի արդյունքում մթնոլորտ է արտամղվել մեծ քանակությամբ ածխաթթու գազ և ջրային գոլորշի։ Գնահատականներից մեկի համաձայն, այս քանակը պետք է բավարար լիներ, որպեսզի առաջանար 1,5 բար մթնոլորտ և 150 մետր խորությամբ համընդհանուր ջրի շերտ։ Սա խոսում է վաղ ժամանակաշրջանում «խոնավ և տաք Մարսի» վարկածի օգտին։
Թարսիսում հայտնաբերվել են մի քանի անսովոր խորը «ջրհորներ»։ Նրանցից մեկը ունի ոչ պակաս քան 178 մետր խորություն (դատելով նրա լուսավորված պատից, հատակը չի երևում)։ Այսպիսի ջրհորները կարող էին առաջանալ այն պատճառով, որ չափազանց տաք լավան այրել է մակերևույթի տակ մեծ դատարկություններ։ Այս գոյացությունների եզրերի սուրությունը խոսում է նրանց համեմատաբար երիտասարդ լինելու մասին։

		
		


== Տես նաև ==
Օլիմպոս (Մարս)


== Ծանոթագրություններ ==
Նավակում (կտավ)

Անվան այլ կիրառումների համար տե՛ս՝ Նավակում (այլ կիրառումներ)Նավակում (կտավ)  (ֆր.՝ En bateau,անգլ.՝ Boating), ֆրանսիացի նկարիչ Էդուարդ Մանեի կտավը՝ նկարված 1874 թվականին։ Այժմ այն պահվում է Նյու Յորքի Մետրոպոլիտեն թանգարանում։


== Պատմություն ==
«Նավակում» կտավը ստեղծվել է 1874 թվականի ամռանը, որը Մանեն անցկացրել է Փարիզի հյուսիս-արևմուտքում գտնվող Ժենվիլյե արվարձանում՝ Արժանտյոյից ոչ հեռու, որտեղ էլ ապրում էր Կլոդ Մոնեն իր ընտանիքով։
Նկարը ցուցադրվել է 1879 թվականին Փարիզի սալոնում, որտեղ 1500 ֆրանկով այն ձեռք է բերել հավաքորդ Վիկտոր Անտուան Դեֆոսեն (ֆր.՝ Victor Antoine Desfossés)։ 1895 թվականի մայիսին կտավը Դեֆոսենից 25,000 ֆրանկով գնել է Պոլ Դյուրան-Ռյուելը (Paul Durand-Ruel) և նույն թվականի սեպտեմբերին էլ 55,000 ֆրանկով վաճառել Նյու Յորքի ձեռնարկատեր և հավաքորդ Հենրի Օսբորն Հեվեմայերին (Henry Osborne Havemeyer)։ Վերջինիս մահից հետո՝ 1907 թվականին, նկարը մնաց նրա կնոջը, նրա մահից հետո էլ՝ 1929 թվականին, կտակի համաձայն, փոխանցվեց Մետրոպոլիտեն թանգարանին։


== Նկարագրություն ==
Կտավում պատկերված են տղամարդ և երիտասարդ կին՝ նստած առագաստանավում։ Տղամարդը նստած է նավեզրի մոտ՝ ղեկի առաջ, և ձախ ձեռքով կառավարում է այն։ Կինը կիսահենված է նավակի եզրին։ Նկարը այնպես է մտածված, որ կերպարները առավելագույնս մոտեցված են հանդիսատեսին՝ շնորհիվ այն բանի, որ նավակի առաջամասը նկարում պատկերված չէ. երևում են միայն հետնամասը և առագաստի մի փոքր հատված։ Այդպիսով՝ հանդիսատեսի մոտ այնպիսի տպավորություն է առաջանում, որ ինքը գտնվում է նավակում։
Նավակի հետևում երևում է կապույտ-փիրուզագույն ջուրը, որը կազմում է կտավի ֆոնը։ Գունային բաց երանգների օգտագործումը օգնում է փոխանցելու օդի թարմությունն ու թափանցիկությունը։ Կտավը իմպրեսիոնիստական ոճով է. փոխանցում է շարժման զգացողություն, միաժամանակ ընդգծում կերպարների և շրջապատող միջավայրի միասնությունը։
Մանեի ստեղծագործությունն ուսումնասիրողները կարծում են, որ տամարդու բնորդը նկարչի կնոջ եղբայրն է՝ Ռոդոլֆ Լեենհոֆը (Rodolphe Leenhoff): Թե ով է պատկերված կնոջ համար բնորդ եղել, պարզ չէ, չնայած կան ենթադրություններ, որ նա նկարչի առաջին կինն է՝ Քամիլա Դոնսյեն (Camille Doncieux):


== Արձագանքներ ==
Նկարչուհի Մերի Կեսսետը, ով խորհուրդ է տվել հավաքորդ Հեվեմայերին գնել այս նկարը, այն անվանել է գեղանկարչության վերջին խոսք (անգլ.՝ the last word in painting):


== Ծանոթագրություններ ==


== Արտաքին հղումներ ==
Կտավը Մետրոպոլիտեն թանգարանում Archived 2016-03-04 at the Wayback Machine.
Օնացկովցի

Օնացկովցի (ուկրաիներեն՝ Онацьківці), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Օնացկովցի գյուղում բնակվում էր 630 մարդ։ Բնակավայրը զբաղեցնում է 1232 կմ² տարածք։ Բնակչության խտությունը կազմում էր 511,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուլատ

Անվան այլ կիրառումների համար տե՛ս՝ Բուլատ (այլ կիրառումներ)Բուլատ, (պարսկ․ պուլադ - պողպատ), ածխածնային ձուլածո պողպատ։ Պատրաստման հատուկ եղանակի շնորհիվ աչքի է ընկնում մակերևույթի յուրահատուկ կառուցվածքով ու տեսքով ("նախշով"), մեծ կարծրությամբ ու առաձգականությամբ։ Հնագույն ժամանակներից (հիշատակում է Արիստոտելը) օգտագործվում է բացառիկ ամրության և սրության սառը զենքեր (շեղբեր, սրեր, դաշույններ) պատրաստելու համար։ Բուլատը արտադրվում էր Հնդկաստանում (կոչվում էր վուց), միջինասիական երկրներում և Իրանում (տաբան, խորասան), Սիրիայում (դամասկ)։
Աբեղյանք

Անվան այլ կիրառումների համար տե՛ս՝ Աբեղենք (այլ կիրառումներ)Աբեղյանք (գրաբ.՝ Աբեղեանք, Աբելյանք, Աբելունք Մյուս, Աբեղանք, Աբեղենք, Աբեղենք Մյուս, Աբեղունիք), Մեծ Հայքի Այրարատ նահանգի 3-րդ գավառը։ Ուրարտական Սարդուրի Բ թագավորի արձանագրության մեջ հիշատակվում է Աբիլիանիխի (Abilianihi) ձևով։ Տեղադրվում է Երասխ (Արաքս) գետի ձախ ափին՝ Մեծրաց լեռների միջև, Մժնկերտ գյուղի շրջանում։ Աբեղյանք գավառին ժառանգաբար տիրում էին Աբեղյանների նախարարական տոհմը։ Գավառի մոտավոր տարածությունն էր՝ 1000 քառ. կմ, կենտրոնն էր Մժնկերտ բերդաքաղաքը, այստեղից էլ՝ Աբեղյանքի նաև Մժնկերտ անվանումը։


== Տես նաև ==
Աբեղյաններ


== Ծանոթագրություններ ==
Ռակիտնյա (գյուղ, Սիչովսկի շրջան)

Ռակիտնյա (ռուս.՝ Ракитня), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5663) ՄակԿիգան

(5663) ՄակԿիգան (անգլ.՝ McKeegan), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,391207 ա. մ., առավելագույնը մոտենում է 1,7482 ա. մ. հեռավորության վրա և հեռանում 3,0342 ա. մ.։ Արեգակի շուրջ մեկ ամբողջական պտույտ է կատարում 1350,59 երկրային օրվա ընթացքում, իր ուղեծրով շարժվելով միջինում 0,26655 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5663) ՄակԿիգան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիստանովո

Կիստանովո (ռուս.՝ Кистаново), գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարսուկովո (գյուղ, Ստանովլյանսկի շրջան)

Անվան այլ կիրառումների համար տե՛ս՝ ԲարսուկովոԲարսուկովո (ռուս.՝ Барсуково), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոտսկայա Օշյա

Վոտսկայա Օշյա (ռուս.՝ Вотская Ошья, բաշկիրերեն՝ Вотяк Ушъяҙы), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 164 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աեաուն

Աեաուն (անգլ.՝ Aeaun, փոքր կղզի Սողոմոնյան Կղզիների կազմում։ Աեաուն կղզին մտնում է Նգգելա կղզեխումբի և Կենտրոնական նահանգի կազմում։
Դոկունկա

Դոկունկա (ռուս.՝ Докунка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոյկուտ

Տոյկուտ (ուկրաիներեն՝ Тойкут), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Տոյկուտ գյուղում բնակվում էր 507 մարդ։ Բնակավայրը զբաղեցնում է 209,9 կմ² տարածք։ Բնակչության խտությունը կազմում էր 2,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խասեյու

Խասեյու (ռուս.՝ Хасейю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լայա գետի ձախ ափով 148 կմ հեռավորության վրա։ Գետի երկարությունը կազմում է 52 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073850
Կոդը ըստ հիդրոլոգիական հետազոտության (ՌԴ) — 103007385
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆարզոնա

Ֆարզոնա (Լնոյատ Խոջաևա տաջ.՝ Иноят Ҳоҷиева, նոյեմբերի 3, 1964(1964-11-03), Խուջանդ, Տաջիկական ԽՍՀ, ԽՍՀՄ), տաջիկ բանաստեղծուհի, գրող:


== Կենսագրություն ==
Ֆարզոնան ծնվել է 1964 թվականի նոյեմբերի 3-ին, Տաջիկստանի Խուջանդ քաղաքում: 1985 թվականին ավարտել է Տաջիկստանի մանկավարժական ինստիտուտի բանասիրական ֆակուլտետը: Ազդվել է Ֆորուղ Ֆարոխզադից, ինչպես նաև Ֆիրդուսիից և Ռումիից: Ֆարզոնայի ստեղծագործությունները հայտնի են պարսկախոս երկրներում: Նա հայտնի է որպես Տաջիկստանի Ֆորուղ: Նրա հաճախակի հնարամիտ և խելամիտ պոեզիան իր ազդեցությունն է թողել պարսկական գրականության հարուստ ավանդույթների վրա  հումորային ձևով: 1980-ական թվականների վերջին Ֆարզոնան գրել է «Ահմադ Զոհիր ծնած ազգին» բանաստեղծությունը: Ֆարզոնայի առաջին բանաստեղծությունները զետեղվել են տարբեր ժողովածուներում: Թարգմանել է Ալեքսանդր Պուշկինի, Աննա Ախմատովայի, Մարինա Ցվետաևայի, Գյոթեի, Աբայի ստեղծագործություններից:


== Ստեղծագործություններ ==
Լույս են տեսել Ֆարզոնայի «Սիրո աղոթք» (1994), «Կայծակի գիշերային արշավը» (1989), «Մինչև անվերջություն» (1998), «Թերթեշուքի ծագումը» (2000), «Գաղտնիքների կոկոնը» (2005), «Արևածաղկի կնիքը» (2006), «Հարյուր գազել» (2008) գրքերը: 2003 թվականին լույս է տեսել նրա բանաստեղծությունների եռահատորյակը: 1990 թվականին «Սովետսկի պիսատել» հրատարակչությունը լույս է ընծայել Ֆարզոնայի ռուսերեն թարգմանված բանաստեղծությունների ժողովածուն «Քսան ծաղկաթերթ» խորագրով: Իրանում տպագրվել է երկու ժողովածու՝ «Լուր նախնիներից» և «Չփակվող վերք»:
Ֆարզոնայի առանձին բանաստեղծություններ հրատարակվել են Հայաստանում, Անգլիայում, Պակիստանում, Իրաքում, Սաուդյան Արաբիայում:


== Երկեր ==
Тулӯъи хандарез. - Душанбе:Адиб,1989,
Двацать лепестков. - Москва:Советский писатель,1990,
Паёми ниёгон. -  Теҳрон:Суруш, 1996,
Шабохуни барқ. - Душанбе:Адиб, 1989.- 108 с.
Ояти ишқ:Шеърҳо. - Душанбе:Адиб, 1994.- 176 с.
Паёми ниёгон. - - Теҳрон:Суруш, 1996,
Меъроҷи шабнам:Шеърҳо. - Душанбе: Адиб, 2000.- 208 с.
Мӯҳри гули мино. - Хуҷанд:Ношир, 2006.-400 с.
Саду як ғазал. - Душанбе:Ирфон, 2011.- 104 с.
Себарга. - Хуҷанд:Ношир, 2011.- 400 с.
Парниёни ҷон. - Душанбе:Маориф ва фарҳанг, 2011.- 212 с.
Набзи борон. - Теҳрон, 2013,
Ҳама гул, ҳама тарона. - Хуҷанд:Ношир, 2014.


== Պարգևներ ==
Տաջիկստանի երիտասարդության և Միրզո Թուրսունզադեի մրցանակների դափնեկիր (1995 թ.)
Տաջիկստանի Հանրապետության Ռուդաքիի անվան պետական մրցանակ (2008 թ.)


== Գրականություն ==
Farzaneh Khojandi poems, Enitharmon Press and the Poetry Translation Centre, (Sept 2008), translators: Jo Shapcott, Narguess Farzad, ISBN 978-1-904634-74-4


== Տես նաև ==
Տաջիկական գրականություն


== Ծանոթագրություններ ==
Ռութվիանկա

Ռութվիանկա գյուղ Ուկրաինայում, որը գտնվում է Ժիտոմիրի շրջանի Մալինսկի շրջանում։ Բնակչությունը 2001 թվականի մարդահամարի տվյալներով կազմում է 83 մարդ։ Փոստային ինդեքս՝ 11600,հեռախոսային կոդ - 4133. ծածկում է 0,975 կմ² տարածք։


== Արտաքին հղումներ ==
Рутвянка на сайте Верховной рады Украины (ուկր.)
Հարտ շրջան (Կենտուկի)

Անվան այլ կիրառումների համար տե՛ս՝ Հարտ շրջան (այլ կիրառումներ)Հարտ շրջան (անգլ.՝ Hart County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.077 կմ² է, բնակչությունը՝ 18.199 մարդ (2010 թ. տվյալներով)։ Շրջկենտրոնն է Մանֆորդվիլ բնակավայրը։ Կազմավորվել է 1819 թ.։
Մոնտելեոնե դի Սպոլետո

Մոնտելեոնե դի Սպոլետո (իտալերեն՝ Monteleone di Spoleto), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 636 մարդ (2008 թվականի մարդահամար տվյալներով)։ Բնակչության խտությունը՝ 10 մարդ/կմ²։ Տարածքը՝ կազմում է 62 կմ² մակերես։ Փոստային ինդեքս` 6045։ Հեռախոսային կոդ` 0743։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0743 70421
Էլեկտրոնային փոստ՝ monteleonedispoleto@poste.it
Պաշտոնական կայք՝ http://www.comune.monteleone-di-spoleto.pg.it/ Archived 2009-09-19 at the Wayback Machine.


== Արտաքին հղումներ ==
http://www.comune.monteleone-di-spoleto.pg.it/ Archived 2009-09-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռաբբաթ

Ռաբբաթ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Չիրիե

Չիրիե (իտալերեն՝ Cirié), կոմունա Իտալիայի Պիեմոնտ մարզի Թուրին գավառում։
Բնակչությունը՝ 18.808 մարդ (2008 թվականի տվյալներով)։ Բնակչության խտությունը՝ 1106,4 մարդ/կմ²։ Տարածքը՝ 17 կմ²։ Փոստային ինդեքսը՝ 10073։ Հեռախոսային կոդը՝ 011։
Բնակավայրի հովանավորն է համարվում սուրբ Չիրիակո Հռոմեացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 011 9218111
Էլեկտրոնային հասցե։ comunecirie@comune.cirie.to.it
Գլխավոր կայք։ http://www.cirie.net


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վերչեյա

Վերչեյա (իտալերեն՝ Verceia), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 1116 մարդ, բնակչության խտությունը կազմում է 101 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 23020, հեռախոսային կոդ՝ 0343:


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսահամար - 0343 44137
Էլեկտրոնային փոստ - protocollo@comune.verceia.so.it
Պաշտոնական կայք - http://www.comune.verceia.so.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անահիտ Ներսիսյան (դաշնակահար)

Անահիտ Սերգեյի Ներսիսյան (հունիսի 16, 1954(1954-06-16), Երևան, Հայկական ԽՍՀ, ԽՍՀՄ), հայ դաշնակահար, մանկավարժ, պրոֆեսոր (2003)։ ՀՀ վաստակավոր արտիստ (2007)։


== Կենսագրություն ==
Անահիտ Ներսիսյանը ծնվել է 1954 թվականին Երևանում։ 1972 թվականին ավարտել է Երևանի Պյոտր Չայկովսկու անվան երաժշտական դպրոցը (Էլեոնորա Ոսկանյանի դաշնամուրի դասարան), 1977 թվականին՝ Մոսկվայի կոնսերվատորիան (Վիկտոր Մերժանովի դասարան)։ 1977 թվականից դասավանդում է Երևանի կոնսերվատորիայում, 1981 թվականից՝ Հայֆիլհարմոնիայի մենակատար։ 1977-1980 թվականներին սովորել է Մոսկվայի կոնսերվատորիայի ասպիրանտուրայում (հեռակա բաժին)։
Հյուրախաղերով հանդես է եկել բազմաթիվ երկրներում։ Հանդես է եկել Կոմիտասի անվան քառյակի հետ։ Մի շարք միջազգային մրցույթների ժյուրիի անդամ է՝ Ռուսաստան, Բելորուսիա, Գերմանիա, Լեհաստան, Բուլղարիա։ Բաց դասեր է ունեցել Ճապոնիայում, Լեհաստանում, Ռուսաստանում։ Որպես հատուկ հրավիրված պրոֆեսոր  հանդես է եկել Տոկիոյի «Գեյդայ» համալսարանում (2018)։


== Մրցանակներ ==
ՀՀ վաստակավոր արտիստ, 2007
Անդրկովկասյան IV մրցույթի դափնեկիր, Բաքու, 1972
Բախի անվան միջազգային մրցույթի դափնեկիր Լայպցիգ, 1-ին մրցանակ, 1980
Հայաստանի երիտասարդական մրցույթի դափնեկիր, 1985
Ճապոնիայում Հայաստանի դեսպանատան պատվավոր պարգև, 2018
Ճանպոնիայի Արտաքին գործերի նախարարի կողմից պարգև՝  Ճապոնիայի և Հայաստանի միջև երաժշտության միջոցով Ճապոնիայի և Հայաստանի միջև փոխըմբռնումը խթանելու համար, 2020


== Ձայնագրություններ ==
Ս. Ֆեյնբերգ – Սոնատ N10, Մելոդիա, 1980
Յ.Ս. Բախ – Ստեղծագործություններ, Մելոդիա, 1981
Գ. Հովունց – Սոնատ N2, Մելոդիա, 1983
Դ. Շոստակովիչ – Ստեղծագործություններ, Մելոդիա, 1984
Հայ կոմպոզիտորների ստեծագործություններ, ԱՄՆ, 1994
Սկանդինավյան կոմպոզիտորների ստեղծագործությունները դաշնամուրի եւ ջութակի համար - Մեգումի Օգատա (ջութակ), Ճապոնիա, 2001
Հայ կոմպոզիտորների ստեղծագործություններ, Հայաստան, 2005
Գ. Սարաջյանի ստեղծագործություններ, Հայաստան, 2011
Հայ կոմպոզիտորների ստեղծագործություններ մանուկների համար, Հայաստան, 2012
Հայ կոմպոզիտորների ստեղծագործություններ մանուկների համար, Հայաստան, 2013
Հայ կոմպոզիտորների ստեղծագործություններ երկու դաշնամուրի համար, Լիլիթ Զաքարյան (դաշնամուր), Հայաստան, 2014
Հայ կոմպոզիտորների ստեղծագործություններ մանուկների համար, Հայաստան, 2015


== Ծանոթագրություններ ==


== Արտաքին հղումներ ==
Real Willy. Վիլի Վայների դաշնամուրային պիեսների ժողովածուի շնորհանդեսի առիթով
Լիսետ

Լիսետ, հայկական գաղութ 17-19 դարերում (այժմ՝ գյուղ Ուկրանիայում ԽՍՀ Իվանո-Ֆրանկովսկի մարզում)։ Առաջին տեղեկությունը Լիսետի հայերի մասին վերաբերում է 1669 թվականին։ Լիսետի գաղութը վարչապես ենթարկվում էր Ստանիսլավի (այժմ՝ Իվանո-Ֆրանկովսկ) հայկ. քաղաքային վարչությանը։ Հայերն զբաղվում էին առևտրով և արհեստներով, հատկապես հայտնի էին կաշեգործներն իրենց մաշկագործական արհեստանոցներով։ Հայոց Սուրբ Մարիամ Աստվածածին եկեղեցին 1779 թվականին և 1830 թվականին այրվելուց հետո վերստին կառուցվել է և պահպանվել մինչև այսօր։ Եկեղեցուն կից գոյություն ուներ 4 հոգևոր եղբայրություն։ 1782 թվականին Լիսետում ապրում էին 268 հայ, 1808 թվականին՝ 800, 1820 թվականին՝ 60 ընտանիք, իսկ 1877 թվականին՝ 20։ Հայոց եկեղեցին Լիսեցում։
Ռալֆ Ջորդանո

Ռալֆ Ջորդանո (գերմ.՝ Ralph Giordano, մարտի 23, 1923(1923-03-23) կամ մարտի 20, 1923(1923-03-20), Համբուրգ, Վայմարյան Հանրապետություն - դեկտեմբերի 10, 2014(2014-12-10)[…], Քյոլն, Հյուսիսային Հռենոս-Վեստֆալիա, Գերմանիա), գերմանացի լրագրող, հրապարակախոս, գրող և ռեժիսոր։ 
Մեծ ներդրում է ունեցել հայկական հարցի, երիտթուրքերի կողմից հայերի դեմ կատարած ցեղասպանության դատապարտման ու ճանաչման գործում։


== Կենսագրություն ==
Ռալֆ Ջորդանոն ծնվել է Համբուրգում, հայրը սիցիլիացի է, մայրը՝ գերմանացի-հրեա։ Մոր հրեա լինելու պատճառով ընտանիքը շարունակ հետապնդվել է նացիստների կողմից։ Հոլոքոստից փրկվել են՝ թաքնվելով ընկերներից մեկի նկուղում։
Հետպատերազմական փորձից հետո, Ջորդանոն ժամանակավոր դարձել է կոմունիստ։ 1955 թվականին բնակություն է հաստատել Գերմանիայի Կոմունիստական Դեմոկրատական Հանրապետությունում, սակայն, ստալինիզմից հիասթափված, վերադարձել է Համբուրգ (Արևմտյան Գերմանիա)։ 1957 թվականին Ջորդանոն հեռանում է գերմանական կոմունիստական կուսակցությունից։
1958 թվականից Ջորդանոն Գերմանիայի հրեական կենտրոնական խորհրդում զեկույցներով հանդես է եկել Արևմտյան Գերմանիայի նացիստական պատերազմի հանցագործների դատավարությունների ժամանակ։ 1964-1988 թվականներին որպես լրագրող աշխատել է Քյոլնում հիմնված West German Broadcasting կազմակերպությունում։
1982 թվականին հրատարակել է Die Bertinis գիրքը, որը կիսա-ինքնակենսագրական է, որտեղ Ջորդանոն ներկայացնում է խառնածին էթնիկ ժառանգների փորձը 19-րդ դարի վերջից մինչև Երկրորդ համաշխարհային պատերազմ։
Ջորդանոն իսլամը դիտում էր որպես վտանգ, սպառնալիք։ 2007 թվականին "New York Times"-ի հարցազրույցում նա կտրականապես դեմ է արտահայտվել Քյոլնում «որպես զուգահեռ հասարակության խորհրդանիշ» նոր մզկիթ կառուցելուն։ Գերմանացի մուսուլմանների ինտեգրացումը նա ձախողում է համարել։


== Պարգևներ ==
Ի նպաստ հայերի իրականացրած բազմաթիվ գործերի և ելույթների համար արժանացել է «Սուրբ Սահակ-Մեսրոպ» պարգևին (15.10.2004), արժանացել է նաև Գերմանիայի բարձրագույն պարգևին՝ «Ծառայության խաչին»։


== Գրքեր ==
1982 թվականին լույս տեսավ իր առաջին գիրքը՝ «Die Bertinis», 800 էջ։ Գիրքը պատմում է նացիստների կողմից իր և իր ընտանիքի կրած հալածանքների և չարչարանքների մասին։
1987 թվականին հրատարակեց իր երկրորդ գիրքը, «Widerstand ind Exil 1933-1945» (Դիմադրություն և աքսոր, 1933-1945). այս գիրքը հրատարակվել է միասնաբար Գերմանիայի նախկին վարչապետ Վիլի Բրանդի հետ։
1987 թվականին լույս տեսավ իր երրորդ գիրքը, «Die zweite Schuld oder von der Last ein Deutscher zu sein», (Երկրորդ պարտքը). սա մեղադրական գիրք է (368 էջ), Ռ. Ջորդանոն այս գրքով ուզում է Գերմանիայում ցույց տալ իր անցյալի խնդիրները, իր կրած հալածանքները և չարչարանքները՝ նացիստների կողմից։
1989 թվականին լույս տեսավ չորրորդ գիրքը՝ «Wenn Hitler den Krieg gewonnen hatte» (Եթե Հիտլերը հաղթեր պատերազմը). այս գիրքը հատկացվել է նացիստների ծրագրերին՝ հաղթանակից հետո։
1990 թվականին լույս տեսավ հինգերորդ գիրքը՝ «Wie kann diese Generation eigentlich noch atmen», 184 էջ. այս գիրքը բաղկացած է միայն նամակներից, որոնք իրեն գրել են այն անձինք, ովքեր իր երրորդ գիրքը կարդացել են։
1992 թվականին հրատարակեց «Deutschland und Israel» (Գերմանիան և Իսրայելը), 280 էջ, որտեղ ներկայացնում է Գերմանիայի և Իսրայելի հարաբերությունները։


== Ծանոթագրություններ ==
Պավել Պոստիշև

Պավել Պետրովիչ Պոստիշև (ռուս.՝ Павел Петрович Постышев, կուսակցական ծածկանունը՝ Երմակ (ռուս.՝ Ермак), սեպտեմբերի 6 (18), 1887, Իվանովո, Շույի գավառ, Վլադիմիրի նահանգ, Ռուսական կայսրություն - փետրվարի 26, 1939(1939-02-26), Մոսկվա, ԽՍՀՄ), խորհրդային կուսակցական գործիչ։ ԽՄԿԿ անդամ 1904 թվականից։


== Կենսագրություն ==
Ծնվել է Իվանովո-Վոզնեսենսկում, ջուլհակ-բանվորի ընտանիքում։ 1905 թվականին եղել է Իվանովո-Վոզնեսենսկի բանվորական պատգամավորների խորհրդի պատգամավոր։ 1906 թվականին՝ ՌՍԴԲԿ Իվանովոյի քաղկոմի անդամ, 1907-1908 թվականներին՝ օկրուգային կոմիտեի բյուրոյի անդամ։ 1908 թվականին ձերբակալվել և դատապարտվել է տաժանակրության, 1912 թվականին՝ ընդմիշտ բնակության է ուղարկվել Իրկուտսկի նահանգ, 1914-1917 թվականներին՝ ՌՍԴԲԿ Իրկուտսկի բյուրոյի անդամներ, մետաղագործների արհմիության ղեկավար։
1917 թվականի մարտից՝ Իրկուտսկի խորհրդի պատգամավոր, օգոստոսից՝ նախագահի տեղակալ, արհեստակցական միությունների Կենտրոնական բյուրոյի նախագահ, 1917 թվականի դեկտեմբերից՝ Իրկուտսկի ՌՀԿ-ի անդամ, կարմիր գվարդիայի ջոկատների կազմակերպիչ։ 1918 թվականին եղել է Հեղտրիբունալի նախագահ, Ցենտրոսիբիրի անդամ և նրա ներկայացուցիչը Հեռավորարևելյան ԺԿԻ-ում, Խաբարովսկում։ 1918-1920 թվականին ընդհատակյա աշխատանք է կատարել Հեռավոր Արևելքում, գլխավորել Մերձամուրյան պարտիզանական ջոկատները։ 1920 թվականին՝ ՌԿ(բ)Կ ԿԿ լիազորը իյաբարովսկի շըրջանում, Հեռավորարևելյան բյուրոյի անդամության թեկնածու։
1921-1922 թվականին կուսակցական, զինվորական, խորհրդային ղեկավար աշխատանքներ է տարել Հեռավորարևելյան հանրապետությունում։ 1923 թվականից կուսակցական աշխատանքներ է կատարել Ուկրաինայում։ 1925 թվականից ՈւԿ(բ)Կ ԿԿ անդամ և քաղբյուրոյի անդամության թեկնածուներ, 1926 թվականին՝ քաղբյուրոյի, կազմբյուրոյի անդամ և ՈւԿ(բ)Կ ԿԿ քարտուղար։ 1930-1933 թվականին՝ ՀամԿ(բ)Կ ԿԿ քարտուղար, ԿԿ կազմբյուրոյի անդամ, միաժամանակ 1933-1937 թվականին՝ ՈւԿ(բ)Կ ԿԿ քարտուղար, քաղբյուրոյի և կազմբյուրոյի անդամ, 1934 թվականից՝ ՈւԿ(բ)Կ ԿԿ և Կիևի մարզկոմի, 1937-1938 թվականին՝ ՀամԿ(բ)Կ Կույբիշևի երկրկոմի քարտուղար։ ՀամԿ(բ)Կ 11, 13-17-րդ համագումարների պատվիրակ էր, 14-րդ համագումարում ընտրվել է ԿԿ անդամության թեկնածու, 15-17-րդ համագումարներում՝ անդամ։ 1934- 1938 թվականին՝ ՀամԿ(բ)Կ ԿԿ քաղբյուրոյի անդամության թեկնածու։ Եղել է ԽՍՀՄ ԿԴԿ Նախագահության անդամ։


== Պարգևներ ==
Պարգևատրվել է Լենինի և Կարմիր դրոշի շքանշաններով։


== Ծանոթագրություններ ==
Լեռնային Շիրվան տնտեսական շրջան

Լեռնային Շիրվան տնտեսական շրջան (ադրբ.՝ Dağlıq Şirvan iqtisadi rayonu), Ադրբեջանի տնտեսական շրջաններից մեկը, որը զբաղեցնում է 6,06 հազար կմ² և ներառում է Աղսուի, Իսմաիլիի, Գոբուստանի և Շամախիի վարչական շրջանները ու զբաղեցնում է երկրի պաշտոնական տարածքի 7 %-ը։


== Տես նաև ==
Ադրբեջանի տնտեսական շրջաններ
Ադրբեջանի վարչական բաժանում


== Արտաքին հղումներ ==
Ադրբեջանի տնտեսական քարտեզը Archived 2015-06-28 at the Wayback Machine.
Ասլաևո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ԱսլաևոԱսլաևո (ռուս.՝ Аслаево, բաշկիրերեն՝ Аһылай), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 429 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
8-րդ հյուսիսային զուգահեռական

8-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 8°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 8° (հս.լ. 8°) կոորդինատը։


=== Աշխարհագրական անուններ ===
Հնդկական օվկիանոսում է գտնվում Ութ աստիճանի նեղուցը(անգլ.)


=== Սահմաններ ===


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 12 ժամ 35 րոպե
ձմեռվա արևադարձի ժամանակ՝ 11 ժամ 39 րոպե


=== Զուգահեռականով հատվող տարածքները ===
Գանա
Թոգո
Բենին
Նիգերիա
Քամերուն
Չադ
Կենտրոնաաֆրիկյան Հանրապետություն
Հարավային Սուդան
Եթովպիա
Սոմալի/Եթովպիա սահման
Սոմալի
Հնդկական օվկիանոս, Արաբական ծովով
Շրի Լանկա
Հնդկական օվկիանոս
Հնդկաստան
Հնդկական օվկիանոս
Թայլանդ
Թայլանդի ծոց
Հարավ-Չինական ծով
Փիլիպիններ
Խաղաղ օվկիանոս
Մարշալյան կղզիներ
Խաղաղ օվկիանոս
Պանամա
Խաղաղ օվկիանոս
Պանամա
Կոլումբիա
Վենեսուելա
Ատլանտյան օվկիանոս
Սյերա Լեոնե
Լիբերիա
Գվինեա
Քոթ դ'Իվուար
Գանա


== Տես նաև ==
9-րդ հյուսիսային զուգահեռական
7-րդ հյուսիսային զուգահեռական


== Ծանոթագրություններ ==
Մալանգ

Մալանգ (Malang), քաղաք Ինդոնեզիայում, Արևելյան Ճավա պրովինցիայում, Բրանթաս գետի ափին, Սեմերու լեռան ստորոտում։
Ունի 422,4 հազար բնակչություն (1971)։ Տրանսպորտային հանգույց է, գյուղատնտեսական արտադրանքի նախնական վերամշակման կենտրոն։ Կան տեքստիլ, փայտամշակման, ծխախոտի ձեռնարկություններ, երկաթուղային արհեստանոցներ, համալսարան։ Մալանգի շրջակայքում են հոգեհանգստի աշտարակաձև տաճարներ Կիդալն (XIII դարի կես) ու Սինգասարին (մոտ 1300 թ.) և բրգաձև տաճար Չագոն (XIII դ.)։
Կաղապար:Ինդոնեզիա-անավարտ
Ուզունդարա

Ուզունդարա կամ Հարսի պար, հայկական ավանդական, ծիսական պարերից է։


== Ուզունդարա պարի ծագումնաբանությունը ==
Ուզունդարան հիմնականում պարվել է հարսանեկան արարողությունների ժամանակ։ Տարածված է հատկապես Արցախում։ Որպես ծեսի մաս կատարել են հարսնացուները և հարսները՝ նորահարսին պարի մեջ քաշելու արարողության ժամանակ։ Հետագայում կատարվել է նաև խնջույքների և տոնախմբությունների ժամանակ։ Պարաձևը կազմված է ոտ փոխելու, օձաձև և երկուս գնալ - երկուս դառնալու, թեթև թռիչքներով քայլերից, որոնք միացվում են կատարողի ընտրությամբ։ Շարժումները դանդաղ են, հանդիսավոր, ձեռքերի շրջանաձև, պտույտներով և խիստ կանացի, որոնք ընդգծում են կատարողի մարմնի ու շարժուձևի գեղեցկությունը։  Ուզունդարա բառը ադրբեջաներենում կազմվում է Ուզուն՝Uzun/նեղ/ և Դարա՝ Dərə/ձոր/ բառերից, սակայն հայկական աղբյուրներում պարի բացատրությունն այլ է։ Ըստ հայկական աղբյուրների՝ Ուզուն և Դարա բառերի բացատրությունը տրված է Հրաչյա Աճառյանի «Արմատական» և «Նոր Հայկազյան» բառարաններում։
Ուզուն բառն առաջացել է՝

Ուզել բառից
Ուզ՝ /հարսի և փեսայի գլխին դրվող ծաղկեպսակ/ բառիցԴարա բառն առաջացել է՝

Դար բառից
Դարան՝ թաքստոց, թաքուն բառիցԱյսինքն՝ Ուզունդարա նշանակում է գաղտնի պսակ դնել։


== Ուզունդարան հայկական դիցաբանության մեջ ==
Հայոց դիցաբանության` տոտեմապաշտության մեջ օձն ունեցել է իր ուրույն դերը։ Ըստ Շումերական առասպելի հայերին ստեղծել է Հայա (Շումերների հովանավոր աստվածը) աստվածը օձից և ըստ այդմ հեթանոս հայերը հավատում էին, որ գոյություն ունի 4 գլխանի օձ, որի մի ոչ թունավոր գլուխը խոսրհրդանշում էր հայ ժողովուրդը, մյուսը հայ ժողովրդին բարեկամ ժողովուրդների խորհրդանիշն էր, իսկ մյուս երկու թունավոր գլուխները հայերի թշնամիների խորհրդանիշն էին։ Թե ինչ կապ ունի Ուզունդարան այս առասպելի հետ տրվում է պարի բացատրության մեջ` այս պարում արտացոլվում է հայ կնոջ պայքարող ոգին, որ նա ամեն րոպե պատրաստ է տղամարդու նման կռվել, թեկուզև ոչ առանց զենք ու զրահի։ Պարի շարժումներն այնպիսին են, որ պարուհիները ձեռքերով և մարմնով կատարում են օձի գալարվելուն նման շարժումներ, այդ ձևով շեղելով օձին, այսինքն պարում նրանք կռվում են թշնամի օձի դեմ շեղելով իրենց հմայքով։


== Ծանոթագրություններ ==
Կառանկե

Կառանկե (իսպ.՝ Carranque), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Լա Սագրա շրջանում։ Տարածքը կազմում է 25 կմ2, բնակչությունը` 4067 մարդ (2010 թվականի տվյալներով)։ Պրովինցիայի վարչական կենտրոնից գտնվում է 42 կմ հեռավորության վրա։
Քաղաքի հովանավորներն են հանդիսանում սուրբ Սանտիսիմո Կրիստո դե լա Փեն և Մարիա Մագդալենա աստվածամայրը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Որդուարի Փափազյանների մետաքսի գործարան

Որդուարի Փափազյանների մետաքսի գործարան, գործարան Գողթն գավառի Գողթն քաղաքում։ Իր կարևորությամբ եղել է երկրորդ մեծ և աչքի ընկնող գործարանն այդ քաղաքում։ Աշխատել է 1870-1910-ական թվականներին։ Հանդամեջ գյուղի բնակիչ Կարապետ Փափազյանը եղել է գործարանի հիմնադիրը, որը Հանդամեջ գյուղում ուներ ևս մեկ այլ գործարան։ Այս գործարանը կահավորված է եղել եվրոպական մեքենաներով, ինչպես Որդուարի մյուս գործարանները։ Ունեցել է մետաքսաթելի մասնագետներ, շուրջ 250 հայազգի բանվորներ ու շերամապահներ։ Իր արտադրությամբ գրավել է առաջին տեղը Կովկասի նմանօրինակ արդյունաբերության մեջ։ Արժանացել է ոսկյա մեդալների, առաջին կարգի դիպլոմների՝ մասնակցելով Եվրոպայի և Ռուսաստանի մի շարք ցուցահանդեսների։ 1895 թվականին լրացել է գործարանի 25-ամյակը, որը նշվել է հանդիսավոր կերպով։


== Ծանոթագրություններ ==
Արաքս ՖԱ (Արարատ)

Արաքս, հայկական պրոֆեսիանալ ֆուտբոլային ակումբ Արարատ քաղաքից, որը հիմնադրվել է 2001 թվականին։ Այս ակումբն իր էությամբ «Արաքսի» առաջին թիմի պատմության շարունակությունն է, որը փոխելով հովանավորին` վերանվանվեց և տեղափոխվեց մայրաքաղաք, որտեղ հետագայում միացավ «Բանանցի» հետ՝ դառնալով մեկ ակումբ։


== Պատմություն ==
Թիմը կազմավորվել է 2001 թվականին Արարատում և իր առաջին մրցաշրջանը սկսել է 2002-ին` Առաջին լիգայում, որտեղ ընդամենը երկու միավոր նրանց չբավականացրեց ոսկե մեդալի համար։ Առաջին լիգայի հաղթող «Արմավիրը» ֆինանսական խնդիրների պատճառով դուրս մնաց հաջորդ մրցաշրջանի մեկնարկից առաջ, իսկ թափուր տեղը բաժին հասավ «Արաքսին»։
Հայաստանի բարձրագույն խմբում ակումբի մրցաշրջանը չհաջողվեց՝ 28 խաղերում վաստակեց ընդամենը 9 միավոր և զբաղեցրեց վերջին հորիզոնականը։ Դրանից հետո վերադարձավ Առաջին լիգա, որտեղ թիմը զբաղեցրեց 6-րդ տեղը։ Իսկ 2005 թվականին, 7-րդ տուրից հետո, ակումբը դուրս եկավ խաղարկությունից, իսկ նրա խաղերի արդյունքները չեղյալ հայտարարվեցին։ Ակումբը դադարեց գոյություն ունենալ։


== Նվաճումներ ==


=== Ազգային առաջնություններ ===
 Առաջին լիգայի արծաթե մեդալակիր (1)
2002 թ


=== Խաղացողի նվաճումները ===
Մրցաշրջանի լավագույն ռմբարկուները.
2004 - Կարեն Ասատրյան (28) (Առաջին լիգա)


== Ակումբի գլխավոր մարզիչներ ==
 Աշոտ Աբրահամյան (- 2003 թ. Հունիս)
 Գառնիկ Ասատրյան (2003 թ. Հունիս -)


== Արտաքին հղումներ ==
Պրոֆիլը weltfussballarchiv.com կայքում Archived 2012-04-05 at the Wayback Machine.(անգլ.) )
Պրոֆիլը klisf.info- ում(ռուս.) )
Քիրի Շելթոն

Քիրի Լամար Շելթոն (անգլ.՝ Khiry Lamar Shelton, հունիսի 26, 1993(1993-06-26), Fort Carson, Էլ Պասո շրջան, Կոլորադո, ԱՄՆ), ամերիկացի ֆուտբոլիստ, հարձակվող։ Հանդես է գալիս ամերիկյան «Նյու Յորք Սիթի» ֆուտբոլային ակումբի և ԱՄՆ-ի երիտասարդական հավաքականում։


== Ակումբային կարիերա ==
2015 թվականի հունվարի 15-ին Շելթոնը պայմանագիր է կնքել ամերիկյան «Նյու Յորք Սիթի»-ի հետ։ Թիմի կազմում իր նորամուտը Շելթոնը նշել է «Օրլանդո Սիթի»-ի դեմ խաղում։ Հանդիպումն ավարտվել է 1:1 հաշվով։
Թիմի կազմում իր առաջին մրցաշրջանում նա մասնակցել է 17 հանդիպման։


== Վիճակագրություն ==


== Ծանոթագրություններ ==


== Արտաքին հղումներ ==
Շելթոնի էջը mlssoccer.com կազմում
(5443) Էնկրենազ

(5443) Էնկրենազ (անգլ.՝ Encrenaz), աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 14-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,473402 ա. մ., առավելագույնը մոտենում է 2,2059 ա. մ. հեռավորության վրա և հեռանում 2,7409 ա. մ.։ Արեգակի շուրջ մեկ ամբողջական պտույտ է կատարում 1420,82 երկրային օրվա ընթացքում, իր ուղեծրով շարժվելով միջինում 0,253374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5443) Էնկրենազ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6748) Բրատտոն

(6748) Բրատտոն (անգլ.՝ Bratton), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 20-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,468912 ա. մ., առավելագույնը մոտենում է 2,069 ա. մ. հեռավորության վրա և հեռանում 2,8689 ա. մ.։ Արեգակի շուրջ մեկ ամբողջական պտույտ է կատարում 1416,96 երկրային օրվա ընթացքում, իր ուղեծրով շարժվելով միջինում 0,254065 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6748) Բրատտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տելեշի (գյուղ, Սմոլենսկի շրջան)

Տելեշի (ռուս.՝ Телеши), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշխանուհի Մերի

«Իշխանուհի Մերի» (ռուս.՝ «Княжна Мери»), խորհրդային ​​գեղարվեստական ​​կինոնկար, որը նկարահանել է ռեժիսոր Իսիդոր Անենսկին 1955 թվականին Միխայիլ Լերմոնտովի «Մեր ժամանակի հերոսը» վեպի հիման վրա։


== Սյուժե ==
Ֆիլմը պատմում է սպա Պեչորինի ռոմանտիկ պատմությունը, որի անխոհեմ սիրային խաղը ողբերգության է վերածվում իր համար, մի մարդ, որը ակնհայտորեն չի տեղավորվում ժամանակի օրենքների մեջ, որում ճակատագիրը նրան դատապարտել է ապրելու...


== Դերերում ==
Անատոլի Վերբիցկի – Պեչորին
Կարինա Շմարինովա – իշխանուհի Մերի
Լեոնիդ Գուբանով – Գրուշնիցկի
Միխայիլ Աստանգով – բժիշկ Վերներ
Կլաուդիա Էլանսկայա – արքայադուստր Լիգովսկայա
Տատյանա Պիլեցկայա – Վերա
Ֆեոդոր Նիկիտին – իշխան Լիգովսկի
Վիտալի Պոլիցեյմակո – դրագունի ավագ
Տատյանա Պանկովա – գորտնուկով տիկին պարահանդեսի ժամանակ
Վիկտոր Կոլցով – հարբած պարահանդեսի ժամանակ
Գեորգի Գեորգիու – Ռաևիչ
Հարություն Հակոբյան – Ալֆելբաում, աճպարար
Դմիտրի Կարա-Դմիտրիև – ծառա
Կապիտոլինա Իլյենկո – տիկին (լուսագրերում նշված չէ)
Նիկոլայ Գորլով – սպա (լուսագրերում նշված չէ)
Կլավդիա Կոզլենկովա – Լիգովսկայայի ծառան (լուսագրերում նշված չէ)


== Նկարահանող խումբ ==
Ռեժիսոր՝ Իսիդոր Անենսկի
Սցենարիստ՝ Իսիդոր Անենսկի
Օպերատոր՝ Միխայիլ Կիրիլով
Դիզայներ՝ Ալեքսանդր Դիխտյար
Զգեստների դիզայներ՝ Էլզա Ռապոպորտ
Կոմպոզիտոր՝ Լև Շվարց
Ձայնի ինժեներ՝ Դմիտրի Ֆլիանգոլց


== Քննադատություն ==
Կինոքննադատ Լյուդմիլա Պոգոժևան անհաջող է համարել ինչպես ֆիլմը, այնպես էլ Պեչորինի և իշխանուհի Մերի կերպարային լուծումը։ «Հերոսների զգեստները, գործողությունների միջավայրը. այս ամենը համապատասխանում է Լերմոնտովի վիպակին տառացիորեն,- գրել է քննադատը,- բայց նրա հոգին անհետացել է, նրա միտքը՝  խորը և տխուր, աղավաղվել է»։ Պոգոժևայի խոսքով՝ «դերասան Ա. Վերբիցկին չի կարողացել էկրանին փոխանցել Լերմոնտովի հերոսի մտքերի, ապրումների, փորձի, կրքերի հարստությունը»։ Ինչ վերաբերում է իգական սեռի գլխավոր դերակատարին, նա էլ ավելի կոշտ գնահատական է ​​տվել. «Ֆիլմում անհաջող լուծում է ստացել նաև Իշխանուհի Մերիի կերպարը։ Կ. Սանովան, որին ռեժիսոր Անենսկին վերցրել է այս դերի համար ենթադրյալ տիպային նմանության հիման վրա, և որը պրոֆեսիոնալ դերասանուհի չէ, չի կարողացել նույնիսկ փոքր-ինչ փոխանցել Լերմոնտովի հերոսուհու առանձնահատուկ հմայքն ու գրավչությունը»։


== Ծանոթագրություններ ==


== Գրականություն ==
Погожева Л.П. Экранизации классических произведений литературы // Очерки истории советского кино / Под ред. Ю.С. Калашникова, Л.П. Погожевой, Р.Н. Юренева. — М.: Искусство, 1961. — Т. 3. — С. 355—413. — 778 с.


== Արտաքին հղումներ ==
«Княжна Мери» на сайте «Энциклопедия отечественного кино»
Исидор Анненский. Книга «В театре и кино», глава "Княжна Мери".
А.И.Анненский. Предисловие к книге "В театре и кино"
Ցաքուտի եկեղեցի

Ցաքուտի եկեղեցի, Հայ առաքելական եկեղեցի, գտնվում է Սյունիքի մարզում, Տաթև գյուղից դեպի հյուսիս՝ Որոտան գետի ձախ ափին, կառուցվել է 10-րդ դարում։


== Պատմություն ==
Եկեղեցին կառուցվել է Սյունյաց Հակոբ Ա եպիսկոպոսի կողմից։ Հակոբ Ա եպիսկոպոսը Հովհաննես Դրասխանակերտցի կաթողիկոսի եղբայրն էր, ում կողմից էլ ձեռնադրվել է 918 թվականին։
Ըստ Ստեփան Օրբելյանի տեղեկությունների, Հակոբ Ա եպիսկոպոսը Սյունյաց իշխան Փիլիպեից գնում է դեպի Ձագեձորի Վարարակն կոչված ջուրը, բազմաթիվ չարչարանքների ու մեծ դժբարությամբ հասնում է մինչև Ցաքուտ վայրը` Տաթևի վանքի դիմաց։ Որից հետո այդ տարածքը վերածում է ընդարձակ  վարդաստանի ու ծառաստանի, տնկելով բազմաթիվ պտղատու ծառեր և հիմնելով խաղողի  այգիներ։ Բլրանման տարածքը հարթացնում է և այդ տեղ կառուցում է եկեղեցի, եկեղեցին գմբեթավոր էր և շատ հարուստ էր որմնանկարներով։ Եպիսկոպոսը  թողել է նաև ձեռագիր արձանագրություն, ըստ որի  շինարարական աշխատանքներն ավարտվել են 932 թվականին։
Եկեղեցին կառուցվել է սրբատաշ բազալտե քարերով, գմբեթավոր եկեղեցի էր, երկայնական պատերին կից կար երկու զույգ հզոր որմնամույթեր։ Եկեղեցին ուղանկյունա խորան էր, իսկ խորանի հատակը կիսաշրջաձև էր մոտ 30սմ խորություն ուներ։ Ուներ մեկ մուտք արևմտյան կողմից։ Եկեղեցու կամարները և որմնակամարները ունեին պայտաձև տեսք։ Այս եկեղեցու առանձնահատկություններից է իր խորանը, որը եզակի է հայկական հուշարձանների շարքում։ Խորանը ուղղանկյուն և կիսաշրջանաձև զուգակցումով մի ամբողջականություն է։ Ցավոք եկեղեցու գմբեթը, ծածկի թաղերը և արևելյան պատն ավերված են, իսկ եկեղեցու գեղեցիկ որմնանկարներից գրեթե ոչինչ չի պահպանվել։ Տարածքում եղել է նաև ջրանծքը, որի շնորհիվ դարեր շարունակ մարդիկ օգտվել են։ Այժմ եկեղեցու տարածքը նման իր հին ժամանակներին, քարքարոտ և փշերով լի մի տարածք, որտեղից էլ եկել էր անվանումը։


== Արտաքին հղումներ ==
Տաթև գյուղ


== Ծանոթագրություններ ==
Կենտրոնական Ասիա

Կենտրոնական Ասիա (ղազախերեն՝ Орта Азия, թուրքմեներեն՝ Merkezi Aziýa, ուզբեկերեն՝ Oʻrta Osiyo, ղրղզերեն՝ Орто Азия, տաջիկերեն՝ Осиёи Марказӣ, պարսկերեն՝ آسیای مرکزی, ուրդու՝ وسط ایشیا, չինարեն՝ 中亚), ասիական տարածաշրջան։
Ըստ ՅՈՒՆԵՍԿՕ-ի այս տարածաշրջանի մեջ մտնում են հետևյալ տարածքները՝ Մոնղոլիան, Արևմտյան Չինաստանը, Հյուսիսային Հնդկաստանը և Հյուսիսային Պակիստանը, Հյուսիս-Արևելյան Իրանը, Աֆղանստանը, Միջին Ասիայի 4 հանրապետությունները, Ղազախստանը և Ռուսաստանի ասիական մասի տայգայի գոտուց դեպի հարավ գտնվող տարածքները։ Առաջին քարտեզում ներկայացված է տարածաշրջանը ըստ ՄԱԿ-ի։ Կենտրոնական Ասիան, տարածաշրջանի նոր անվանումն է։ 1924 թվականից շրջանառության է դրվել Ղազախստան և Միջին Ասիա անվանումը։ Կենտրոնական Ասիայի երկրներն են.

 Թուրքմենստան
 Ղազախստան
 Ղրղզստան
 Տաջիկստան
 Ուզբեկստան


== Բնական պայմաններ ==
Կենտրոնական Ասիայի մակերևույթը բազմազան է, իսկ ընդերքը հարուստ օգտակար հանածոներով և թանկարժեք քարերով։ Արևմտյան և հյուսիսային մասերում հարթավայրերն են, իսկ հարավային մասում ձգվում են բարձր լեռները։ Հարավային մասում է գտնվում նաև տարածաշրջանի ամենաբարձր գագաթը՝ Ղազախստանի տարածքում։ Կենտրոնական Ասիան հարուստ է նաև հանքային ռեսուրսներով։ Ղազախստանի և Թուրքմենստանի տարածքում կան բնական գազի և նավթի հարուստ պաշարներ։ Ուզբեկստանում է գտնվում աշխարհի ոսկու և արծաթի պաշարների 1/10 մասը։ Ոսկու պաշարներով Ուզբեկստանը գտնվում է 3-րդ տեղում։ Ղազախստանի տարածքը հարուստ է բազմապիսի մետաղներով։ Կան նաև ֆոսֆորի, ցինկի և կապարի պաշարներ։


== Կլիմա ==
Կենտրոնական Ասիայի տարածքը գտնվում է միևնույն ժամանակ հինգ կլիմայական գոտիներում։ Հիմնական գոտիները կիսաանապատային և մերձարևադարձային կլիմայական գոտիներն են։ Կլիման բազմազան է։ Տեղումները հիմնականում գրանցվում են երկրի հարավային մասերում՝ լեռնային հատվածներում։ Լեռների բարձրության պատճառով լեռների լանջերին և ստորոտին առաջացել են սառցադաշտեր։ Դրանց հալվելու հետևանքով գոյացել է Սիրդարյան գետը։


== Ծանոթագրություններ ==
Անեյրին Բարնարդ

Անեյրին Բարնարդ (անգլ.՝ Aneurin Barnard, մայիսի 8, 1987(1987-05-08), Ogwr, Միացյալ Թագավորություն), թատրոնի և կինոյի ուելսցի դերասան, «Լոուրենս Օլիվիեի» մրցանակի դափնեկիր, որը լայն ճանաչում է ստացել BBC ալիքով հեռարձակվող «Սպիտակ թագուհին» հեռուստասերիալում Ռիչարդ III-ի դերը կատարելուց հետո։


== Վաղ տարիներ ==
Բարնարդը ծնվել է Կենտրոնական Գլամորգանի նախկին Օգուր շրջանի տարածքում՝ Ջուն և Թերի Բարնարդների ընտանիքում։ Բացի նրանից, ընտանիքում կա դուստր՝ Սերին։ Ավագ դպրոց հաճախել է Ռոնտա, Կինոն, Թավ մարզում։ Դպրոցն ավարտելուց հետո կրթությունը շարունակել է Ուելսի երաժշտության և թատրոնի թագավորական քոլեջում, որն ավարտել է 2008 թվականին։ Այնտեղ նրա հետ սովորել են Քիմբերլի Նիքսոնն ու Թոմ Քալենը։ Նրա մայրենի լեզուն վալլիերենն է։


== Կարիերա ==
Բարնարդի համար թատրոնում առաջին նշանակալի դերը դարձել է «Գարնանային զարթոնք» մյուզիքլի լոնդոնյան պրեմիերայում խաղացած Մելքիորի դերը, որը նա կատարել է 2009 թվականի փետրվար-մայիս ամիսներին։ Կատարման համար Բարնարդը «Մյուզիքլի լավագույն դերասան» անվանակարգում ստացել է «Լոուրենս Օլիվիեի» մրցանակը։
Դերասանական դպրոցում սովորելու ժամանակ մասնակցել է «Կովկասի կավճային շրջան», «Որքան կարևոր է լուրջ լինելը» և «Վեսթսայդյան պատմություն» բեմադրություններում։ Ուելսում նրա թատերական աշխատանքներն իրենց մեջ ներառել են նաև «Անձրևի տակ երգողները» ֆիլմում Դոն Լոկվուդի դերը։
2011 թվականին Ջոնաթան Ինգլիշի «Երկաթե ասպետը» ֆիլմում խաղացել է Գայի դերը։ 2012 թվականին BBC 4 հեռուստաալիքի «Մենք նվաճել ենք Մանհեթենը» ֆիլմում, որտեղ նրա խաղընկերը Քարեն Գիլանն էր, կատարել է լուսանկարիչ Դևիդ Բեյլիի դերը։ 2012 թվականից հետո նկարահանվել է «Միջնաբերդ» հոգեբանական թրիլլերում և «Մերայա Մունդին և Միդասի արկղիկը» սարսափ արկածային ֆիլմի գլխավոր դերում ( Մայքլ Շինի, Յոհան Գրիֆիթի և Քիլի Հոուսի հետ միասին)։
2013 թվականին BBC-ի «Սպիտակ թագուհին» պատմական հեռուստասերիալում խաղացել է Ռիչարդ Գլոստերի, իսկ ավելի ուշ՝ Ռիչարդ III թագավորի դերը։ Նույն թվականին Էնդի դե Էմոնիի «Մունֆլիտ» հեռուստասերիալում՝  Ջոն Միդ Ֆոլկների համանուն պատմական-արկածային վեպի էկրանավորման մեջ,  խաղացել է գլխավոր հերոսի դերը։ 2014 թվականին Բարնարդը դեր է խաղացել ITV-ի՝ բրիտանացի երգչուհի Սիլա Բլեքի կյանքի մասին պատմող «Սիլա» երեք սերիանանոց ֆիլմում։ Շերիդան Սմիթը խաղացել է Սիլայի դերը, իսկ Բարնարդը՝ նրա ամուսնու՝ Բաբի Ուիլսի դերը։
2015 թվականին թողարկվել է Բրայան Հարգելանդի Քրեյ երկվորյակների մասին «Լեգենդ» ավազակային թրիլլերը, որտեղ Անեյրին Բարնարդը կրկնել է Դևիդ Բեյլի դերը։
2016 թվականին BBC One-ի թողարկած և Լև Տոլստոյի համանուն վեպի հիման վրա նկարահանված «Պատերազմ և խաղաղություն» հեռուստասերիալում խաղացել է Բորիս Դրուբեցկոյի դերը։
2017 թվականին դերասանը նկարահանվել է «Պրահայի ինտերլյուդիա»-ում՝ Պրահայում «Դոն Ժուան» օպերայի բեմադրությունների ժամանակ Վոլֆգանգ Ամադեուս Մոցարտի կյանքի մասին ֆիլմում։ 2017 թվականի հուլիսին մեծ էկրան է դուրս եկել Քրիստոֆեր Նոլանի «Դյունկերկ» ֆիլմը, որտեղ Բարնարդը խաղացել է գլխավոր դերերից մեկը։
2019 թվականին լույս է տեսել ամերիկացի գրող Դոնա Թարթի «Կարմրակատարը» վեպի համանուն էկրանավորումը՝ նկարահանված ռեժիսոր Ջոն Քրոուլի կողմից։ Անեյրին Բարնարդը կատարել է Բորիսի՝ ուկրանացի վտարանդու դերը, որը դարձել է գլխավոր հերոսի՝ Թեո Դեկերի մոտ ընկերը։ Նրա դերը բաժին է հասել Էնսել Էլգորթին։


== Ֆիլմագրություն ==


== Ծանոթագրություններ ==
9 (ալբոմ, Դեմիեն Ռայս)

«9», իռլանդացի երգիչ, երգահան և պրոդյուսեր Դեմիեն Ռայսի երկրորդ ստուդիական ալբոմը՝ թողարկված 2006 թվականին։ Ալբոմը թողարկվել է նոյեմբերի 3֊ին՝ Իռլանդիայում, նոյեմբերի 6֊ին՝ Միացյալ Թագավորությունում և նոյեմբերի 14֊ին՝ Ամերիկայի Միացյալ Նահանգներում։ Դրան հետևում է «9 Crimes» սինգլը, որը թողարկվել է 2006 թվականի նոյեմբերի 27֊ին։ Ալբոմի ռեկորդը Միացյալ Թագավորությունում «ոսկե» ճանաչվելն է։


== Ալբոմի մասին ==
Դեմիեն Ռայսը սկզբում մտադիր էր թողարկել մեկ ալբոմ՝ «O»֊ը, բայց իր ձայնագրման ընկերության պնդմամբ թողարկվեց «9»֊ը։ Ավելի ուշ, հարցազրույցի ժամանակ նա ասել է․ «Հիմա ես զղջում եմ դրա համար, որովհետև երգերի կեսը ես ալբոմից կհեռացնեի, քանի որ նրանք այնքան լավ ձայնագրություններ չեն, որքան կարող էին լինել»։
Ալբոմի երգերից "Elephant"֊ը սկզբում կոչվում էր «The Blower's Daughter Part 2»։ The Blower's Daughter֊ը Ռայսի առաջին «O» ալբոմի երգերից մեկն է։


== Երգերի ցանկ ==
Բոլոր երգերի հեղինակն է Դեմիեն Ռայս. 


== Անձնակազմ ==
Դեյզի – նկարիչ
Շեյն Ֆիթզիմոնս – բաս, կրկնակի բաս
Լիզա Հանինգան – բեք վոկալ
Վիվիեն Լոնգ – թավջութակ
Քորա Վենուս Լանի – ալտ, ջութակ
Թոմ Օսանդեր – հարվածային գործիքներ, բաժակներ
Դեմիեն Ռայս – կլառնետ, ռոդես դաշնամուր, կիթառ, հարվածային գործիքներ, դաշնամուր, երգող տարա, վոկալ, վուլիտցեր
Ջոել Շեարեր – էլեկտրոկիթառ


== Քննադատների արձագանք ==


== Շքերթներ ==


== Ծանոթագրություններ ==
Տրուշտերսայմ

Տրուշտերսայմ (ֆր.՝ Truchtersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2012 թվականի դրությամբ կազմում է 3746 մարդ, բնակչության խտությունը` 253.79 մարդ/կմ²։ Բնակավայրը զբաղեցնում է 14.76 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 14 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1952 աշխատունակ (15-64 տարեկան)  բնակիչ, որոնցից ակտիվ էին 1490-ը, իսկ ոչ ակտիվները` 462։ Ակտիվության ցուցանիշը կազմում է 76,3 %։ 1490 աշխատունակ մարդկանցից աշխատել է 1397 անձ (720 տղամարդ և 677 կին)։ Գործազուրկ են եղել 93 անձ (44 տղամարդ և 49 կին)։ 462 անաշխատունակներից 216-ը եղել են աշակերտներ կամ ուսանողներ, 186-ը` թոշակառուներ, իսկ 60-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==